《春游曲》
明代·丰坊

十旬风雨清明节，昨夜窗前见新月。
喜谓春晴可出游，平明携樽南陌头。
陌头不见花开处，城中城外多桑树。
桑树连天绿叶浓，落花尽在春泥中。
春泥浩荡从马踏，香魂宛转蹄躞蹀。
看花泪眼忽潸然，人生安得长少年。

作者简介：丰坊（1492年-1563年），字人叔，一字存礼，后更名道生，更字人翁，号南禺外史。明朝书法家、篆刻家、藏书家，明代鄞县（今浙江宁波）人。丰熙子。嘉靖二年进士。除吏部主事，寻谪通州同知，免归。居吴中，贫病以死。性狂诞，滑稽玩世。